# *PROJEKTS*

**LATVIJAS REPUBLIKAS MINISTRU KABINETS**

|  |  |
| --- | --- |
| 2019. gada  Rīgā | Noteikumi Nr.  (prot. Nr. .§) |

**„Grozījumi Ministru kabineta 2011. gada 13. septembra noteikumos Nr. 703 “Noteikumi par atkritumu apsaimniekošanas atļaujas izsniegšanas un anulēšanas kārtību, atkritumu tirgotāju un atkritumu apsaimniekošanas starpnieku reģistrācijas un informācijas sniegšanas kārtību, kā arī par valsts nodevu un tās maksāšanas kārtību””**

Izdoti saskaņā ar Atkritumu apsaimniekošanas likuma

12. panta otrās daļas 1., 2., 3. un 6. punktu, trešo daļu

Izdarīt Ministru kabineta 2011. gada 13. septembra noteikumos Nr. 703 “Noteikumi par atkritumu apsaimniekošanas atļaujas izsniegšanas un anulēšanas kārtību, atkritumu tirgotāju un atkritumu apsaimniekošanas starpnieku reģistrācijas un informācijas sniegšanas kārtību, kā arī par valsts nodevu un tās maksāšanas kārtību” (Latvijas Vēstnesis, 2011, 146. nr., 2013, 174. nr., 2015, 210. nr., 2015, 247. nr., 2018, 142 nr.) šādus grozījumus:

1. Svītrot 3.1. apakšpunktā vārdus un iekavas “vai sadzīves atkritumu dalītās savākšanas punktos (vietās)”.

2. Aizstāt 7.1punktā vārdus “bīstamo atkritumu” ar vārdu “atkritumu”.

3. Papildināt noteikumus ar 30.1 un 30.2 punktiem šādā redakcijā:

“30.1 Atkritumu apsaimniekotājs, kuru pašvaldība izvēlējās publisko iepirkumu vai publisko un privāto partnerību regulējošos normatīvajos aktos noteiktajā kārtībā, lai veiktu sadzīves atkritumu un mājsaimniecībās radīto būvniecības atkritumu savākšanu, pārvadāšanu, pārkraušanu, šķirošanu un uzglabāšanu attiecīgajā sadzīves atkritumu apsaimniekošanas zonā, ievada un uztur šādu informāciju par sadzīves atkritumu dalītās savākšanas punktiem un atkritumu dalītās savākšanas laukumiem vienotajā atkritumu dalītas vākšanas tīmekļvietnē [www.skiroviegli.lv](http://www.skiroviegli.lv):

30.1 1. attiecīgās atkritumu savākšanas un šķirošanas vietas adrese;

30.1 2. atkritumu veidi, kurus pieņem attiecīgajā atkritumu savākšanas un šķirošanas vietā;

30.1 3. attiecīgās atkritumu savākšanas un šķirošanas vietas darba laiks;

30.1 4. attiecīgās atkritumu savākšanas un šķirošanas vietas apsaimniekotājs un tā kontaktinformācija (firma, juridiskā adrese, kontaktinformācija (tālruņa numurs, e-pasts)).

30.2 Mainoties šo noteikumu 30.1 punktā minētajai informācijai par atkritumu dalītās savākšanas punktu, atkritumu apsaimniekotājam nav jāveic grozījumi atkritumu apsaimniekošanas atļaujā.”

4. Papildināt noteikumus ar 32.10. un 32.11. apakšpunktiem šādā redakcijā:

“32.10. ja atkritumu apsaimniekotājs triju mēnešu laikā Atkritumu apsaimniekošanas likumā noteiktā termiņa nav iesniedzis dienestam finanšu nodrošinājumu atbilstoši normatīvajiem aktiem par finanšu nodrošinājuma piemērošanas kārtību atkritumu apsaimniekošanas darbībām;

32.11. ja atkritumu apsaimniekotājs triju mēnešu laikā pēc iepriekšējā finanšu nodrošinājuma termiņa beigām nav iesniedzis dienestam jaunu finanšu nodrošinājumu.”

5. Aizstāt 32.1, 32.9. un 44. punktā vārdus “Būvniecībā radušos atkritumu pārvadājumu uzskaites sistēmā vai Bīstamo atkritumu pārvadājumu uzskaites sistēmā” ar vārdiem “Atkritumu pārvadājumu uzskaites sistēmā”.

Šo noteikumu ar 4. punkts stājas spēkā ar 2020. gada 1. aprīlī.

Ministru prezidents A. K. Kariņš

Vides aizsardzības un

reģionālās attīstības ministrs J. Pūce